b"\n_START_ARTICLE_\nBaalshamin\n_START_PARAGRAPH_\nBaalshamin eller Ba'al \xc5\xa0amem (aramaisk: \xdc\x92\xdc\xa5\xdc\xa0 \xdc\xab\xdc\xa1\xdc\x9d\xdc\xa2), 'Himlenes Herre', er en nordvestsemittisk guddom og gudetittel anvendt om forskjellige guder p\xc3\xa5 forskjellige steder og tidere i det gamle Midt\xc3\xb8sten, godt belagt i antikke inskripsjoner._NEWLINE_Guddomskulten er s\xc3\xa6rlig godt belagt i Kanaan/F\xc3\xb8nikia og Syria. Oftest var den applisert p\xc3\xa5 guden Hadad, som ogs\xc3\xa5 ofte hadde den kortere tittelen Ba\xe2\x80\x98al._NEWLINE_Baalshamin var en av to h\xc3\xb8yguder og himmelhvelvingens gud i det pre-islamske Palmyra i antikkens Syria. (Bel var den andre h\xc3\xb8yguden.) Der var hans attributter \xc3\xb8rnen og lynet, og han inngikk muligens i en trioade med m\xc3\xa5neguden Aglibol og solguden Malakbel.\n_START_SECTION_\nAndre navneformer\n_START_PARAGRAPH_\nNavnet finnes i faglitteraturen i en mengde translitterasjonsvarienter: Ba'al Shamin, Ba'al Samin, Ba'al-Shamem, Ba'al Shamim, Baal Shamem, Ba'alsamem, Baal Shamin, Baal-Samin, Beelsamen, Ba'alsamin, Baal-Samen, Baal-Shamen, Baalsamin, Baalsamen, Baal-shamim, Ba'alshamin, Baal-Samim, Baal-Samem, Baalsamem, Baalsamim, Baalshamem, Beelsamin, Beel-Samen, Beelshamen, Baal-Shamayim, Ba'alsamen, Beel-Samin, Baalshamim, Baalshamen, og egentlig mange flere men mer sjeldne."